CELEX: 52010XG1203(02)
Language: lv
Date: 2010-11-19
Title: Padomes secinājumi ( 2010. gada 19. novembris ) par jauniešu piekļuvi kultūrai

3.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 326/2
            
         Padomes secinājumi (2010. gada 19. novembris) par jauniešu piekļuvi kultūrai
   2010/C 326/02
   EIROPAS SAVIENĪBAS PADOME,
   1.   ATGĀDINOT
   
               —
            
            
               Eiropas Parlamenta un Padomes 2006. gada 18. decembra ieteikumu par pamatprasmēm mūžizglītībā, ar kuru sekmē kultūras integrāciju visās mācību aktivitātēs skolās, jaunatnes organizācijās un mācību iestādēs,
            
         
               —
            
            
               Padomes 2007. gada 16. novembra Rezolūciju par Eiropas kultūras plānu (1) un tā stratēģiskajiem mērķiem, kā arī Padomes secinājumus par darba plānu kultūras jomā 2011.–2014. gadam (2),
            
         
               —
            
            
               Padomes 2009. gada 27. novembra Rezolūciju par atjauninātu regulējumu Eiropas sadarbībai jaunatnes jomā (2010–2018), kurā teikts, ka jauniešu jaunrades un novatorisma spējas būtu jāatbalsta, no agras bērnības nodrošinot kvalitatīvāku piekļuvi kultūrai un dalību tajā, kā arī iespējas izpausties, tādējādi sekmējot indivīda attīstību, lielākas spējas mācīties, starpkultūru kompetenci, izpratni par kultūru dažādību un tās respektēšanu, kā arī jaunu un elastīgu iemaņu attīstību nākotnes darba iespējām,
            
         
               —
            
            
               Padomes 2009. gada 27. novembra secinājumus par atbalstu jaunrades paaudzei – attīstot bērnu un jauniešu jaunrades un novatorisma spējas, dodot iespējas izpausties kultūrā un padarot kultūru pieejamāku, ietverot 6 prioritātes;
            
         2.   PAUŽ GANDARĪJUMU PAR
   
               —
            
            
               papildu zināšanām par jaunatni un kultūru, piemēram, par pētījumu, ko Eiropas Komisija pasūtījusi par jauniešu piekļuvi kultūrai (3);
            
         3.   UZSVER,
   
               —
            
            
               ka jauniešu piekļuve kultūrai ietver divus galvenos aspektus: jaunieši kā lietotāji, pircēji, patērētāji un auditorija; un aktīvi iesaistīti jaunieši kā aktīvi dalībnieki un mākslas un kultūras radītāji,
            
         
               —
            
            
               cik tas ir svarīgi, veidojot labu sadarbību starp jaunatnes un kultūras jomām,
            
         
               —
            
            
               cik svarīgi ir zināt, veicināt, darīt pamanāmu un izmantot jaunu informāciju un komunikāciju tehnoloģijas, tostarp kultūras satura digitalizāciju, lai varētu uzlabot jauniešu piekļuvi kultūrai,
            
         
               —
            
            
               ka jauniešu piekļuve kultūrai ir saistīta arī ar pašizpausmes pieredzi, indivīda attīstību un pašapziņu, novatorismu un radošumu, prieku un gatavību pieņemt citas kultūras, tostarp Eiropas kultūras mantojumu,
            
         
               —
            
            
               ka ir svarīgi attīstīt jauniešu un visu attiecīgo ieinteresēto personu kultūras kompetences mūžizglītības perspektīvā, jo tas ir saistīts ar citām pamatprasmēm,
            
         
               —
            
            
               ka kultūra ir svarīga kā līdzeklis sociālās iekļaušanas, vienlīdzības un jauniešu aktīvas līdzdalības veicināšanai, kā arī diskriminācijas un nabadzības apkarošanai;
            
         4.   ATTIECĪGI AICINA UN MUDINA KOMISIJU UN DALĪBVALSTIS SASKAŅĀ AR TO KOMPETENCES JOMĀM
   
               —
            
            
               ņemt vērā visus minētajā pētījumā dotos ieteikumus,
            
         
               —
            
            
               veicināt visu jauniešu piekļuvi kultūrai, samazinot saistītus šķēršļus, kā minēts pētījumā (piem., finanšu, valodas, laika un ģeogrāfiski ierobežojumi), ņemot vērā nozīmi, kāda mūžizglītības perspektīvā ir izglītībai kultūras un mākslas jomā un visu jauniešu apmācībai no agras bērnības, un izmantojot mērķtiecīgas programmas,
            
         
               —
            
            
               veicināt ilgtermiņā saskaņotas politikas jauniešu piekļuvei kultūrai visos līmeņos, ar skaidru jaunatnes perspektīvu, piemēram, veicinot partnerības un kontaktus starp radošo nozari un ieinteresētajām pusēm jaunatnes, izglītības un citās attiecīgās jomās,
            
         
               —
            
            
               padziļināt zināšanas par jauniešu piekļuvi kultūrai (piemēram, izmantojot Eurobarometer, kas ietverts ES ziņojumā par jauniešiem) un atbalstīt pētniecību jauniešu kultūras, radošuma un kultūras pilsoniskuma jomā; šajā sakarā ir svarīgi noteikt jauniešu vajadzības saistībā ar to piekļuvi kultūrai un apzināt, kā attīstās jauniešu kultūras paradumi,
            
         
               —
            
            
               visos līmeņos apmainīties ar visu attiecīgo ieinteresēto pušu pieredzi, praksi un informāciju saistībā ar jauniešu piekļuvi kultūrai un veicināt to, piemēram, stimulējot visu jauniešu, jaunatnes organizatoru un jaunatnes vadītāju mācību mobilitāti un izmantojot IKT un plašsaziņas līdzekļus,
            
         
               —
            
            
               atbalstīt kvalitatīvu izglītību, apmācību un spēju veidošanu jaunatnes organizatoriem un jaunatnes vadītājiem, māksliniekiem un citiem kultūras jomas darbiniekiem, skolotājiem un visām citām ieinteresētajām pusēm, kas saistītas ar jauniešu piekļuvi kultūrai,
            
         
               —
            
            
               veicināt jauniešu piekļuvi kultūrai kā līdzeklim jauniešu sociālās iekļaušanas, vienlīdzības un aktīvas līdzdalības veicināšanai, kā arī diskriminācijas un nabadzības apkarošanai,
            
         
               —
            
            
               virzīt 6 prioritātes, kas izklāstītas Padomes 2009. gada 27. novembra secinājumos par atbalstu jaunrades paaudzei,
            
         
               —
            
            
               lai veicinātu minēto mērķu sasniegšanu, pēc iespējas labāk izmantot pašreizējās attiecīgās programmas, instrumentus un Eiropas tīklus (piem., Eiropas jaunatnes kartes apvienība), tostarp Eiropas struktūrfondus.
            
         
      (1)  OV C 287, 29.11.2007., 1. lpp.
   
      (2)  Paredzēts pieņemt 2010. gada 18. novembrī.
   
      (3)  Interarts EACEA/2008/01 (OV 2008/S 91-122802).